亭西居委会

亭西居委会，是吴越绍兴市柯桥区华舍街道个一隻居民委员会。

柯亭个後頭（西面）有一隻村堂，叫“亭後”，後歇來分出亭东、亭西两隻村堂，以昌桥为分界线。亭西居委会东到亭东居委会，南到太平桥，西接鉴水路，北到瓜渚路。根据2023年个《浙江省标准地名录》，亭西居委会面积0.72平方公里，人口3499人。

2023年下半年开始拆迁。亭西居64号到73号是明末清初个名医倪宗贤个老屋，老百姓讴渠“倪天医”，当地人认为箇幢老屋弗應該拆壞。2024年3月份，有人发现老屋个礅磉畀人偷去哉，後首来勒垃河浜里向发现，捞起来摆勒梅墅村委里向。2024年5月6号，柯桥区文广旅游局公布亭西登科台门为第二批柯桥区不可移动文物。

 参考资料 

Category:华舍街道
Category:柯桥区村级行政区划